31. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΓΕΩΡΓΙΑΣ Αριθ. 377747 της 5/20 Νοεμ. 1970 (ΦΕΚ Β΄ 837) Περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει αορίστου χρόνου Ιδιωτικού Δικαίου. Έχοντες υπ’ όψει: 1)Τας διατάξεις του άρθρ. 2 του Ν.Δ. 385/69 «περί μετατροπής ενίων θέσεων των δημοσίων υπηρεσιών και Ν.Π.Δ.Δ. εις θέσεις επί συμβάσει Ιδιωτικού Δικαίου». 2)Την υπ’ αριθ. 23675/10.7.70 απόφασιν του Πρωθυπουργού ως Υπουργού Προεδρίας Κυβερνήσεως (ΦΕΚ 477/1970 τεύχ. Β΄). 3)Την υπ’ αριθ. 121/1970 γνωμοδότησιν του ΑΣΔΥ, αποφασίζομεν: Καθορίζομεν όπως η πλήρωσις θέσεως προσωπικού του Υπουργείου Γεωργίας επί σχέσει εργασίας Ιδιωτικού Δικαίου αορίστου χρόνου, ενεργήται κατά την ακόλουθον διαδικασίαν. 1.α)Της προσλήψεως θα προηγήται η έκδοσις προκηρύξεως υπό της, κατά τας οικείας διατάξεις, αρμοδίας προς διορισμόν αρχής. β)Περίληψις της προκηρύξεως θα δημοσιεύεται δια του τύπου και δια παντός άλλου προσφόρου μέσου. Η δια του τύπου δημοσίευσις θα γίνεται, προκειμένου μεν περί θέσεων εν τη τέως Περιφερεία Διοικήσεως Πρωτευούσης δις, εις μίαν εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω Περιφερείας, άπαξ εις μίαν εκ των μάλλον κυκλοφορουσών καθημερινών εφημερίδων των Αθηνών και άπαξ εις μίαν εφημερίδα της Πρωτευούσης του Νομού. γ)Δια της προκηρύξεως θα προσδιορίζωνται κατ’ ειδικότητα αι προς πλήρωσιν θέσεις και θα καλούνται οι ενδιαφερόμενοι όπως, εντός προθεσμίας 10 ημερών από της τελευταίας δημοσιεύσεως, υποβάλουν εις την αρμοδίαν δια την πρόσληψιν αρχήν, σχετικήν αίτησιν μετά πιστοποιητικού σπουδών, και όπου απαιτείται προϋπηρεσία ή εμπειρία, μετά βεβαιώσεως περί τούτων, ως και υπεύθυνον δήλωσιν, δι’ ης να δηλούται το έτος γεννήσεώς των και τα υπό του άρθρ. 1 παρ. 10 του υπ’ αριθ. 660/65 Β.Δ/τος οριζόμενα. 2.α)Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων θα ενεργήται υπό τριμελούς Επιτροπής εξ ανωτέρων δημοσίων υπαλλήλων, εξ ων απαραιτήτως εις διοικητικός υπάλληλος και εις κατάλληλος να κρίνη αναλόγως της ειδικότητος των προς πλήρωσιν θέσεων. β)Η επιτροπή επιλογής θα συγκροτήται δια πράξεως. αα)Του Υπουργού Γεωργίας ή του υπ’ αυτού εξουσιοδοτημένου οργάνου προκειμένου περί θέσεων της Κεντρικής Υπηρεσίας και των εν τη Περιφερεία της τέως Διοικήσεως Πρωτευούσης Υπηρεσιών και ββ)Του οικείου Νομάρχου, προκειμένου περί θέσεων εν τη Περιφερεία Νομού. 3.α)Προς τον σκοπόν της επιλογής των καταλληλοτέρων υποψηφίων εις οιανδήποτε θέσιν, θα προηγήται πρακτική δοκιμασία, ενεργουμένη κατά τον προσφορώτερον, κατά την κρίσιν της Επιτροπής, τρόπον, αναλόγως της ειδικότητας. β)Η επιτροπή οσάκις εκ της φύσεως της απασχολήσεως των προσληφθησομένων παρίσταται ανάγκη, θα δύναται να ορίζη ειδικόν εξεταστήν, υπάλληλον του Υπουργείου Γεωργίας. 4.Αι καθιερούσαι δικαίωμα προτιμήσεως ωρισμένων κατηγοριών προσώπων, διατάξεις των άρθρ. 23 παρ. 3 και 24 παρ. 2 του Νόμ. 1811/51 και των Ν.Δ. 61/68 και 179/69, ισχύουν επί ίσοις όροις και κατά την επιλογήν, προς πλήρωσιν των περί ων πρόκειται θέσεων. (Αντί της σελ. 182,01(β) Σελ. 182,01(γ) Τεύχος 550-Σελ. 13 Προσωπικό Υπουργείου Γεωργίας 16.A.ξ.30-31 5.Η επιτροπή επιλογής, μετ’ εκτίμησιν των προσόντων των υποψηφίων θα καταρτίζη πίνακα μέχρι του τριπλασίου αριθμού των προς πλήρωσιν θέσεων κατ’ αξιολογικήν σειράν. Ο πίναξ ούτος θα ισχύη επί εν έτος η δε πρόσληψις θα γίνεται κατά την εν αυτώ σειράν. Η παρούσα δημοσιευθήτω δια της Εφημερίδος της Κυβερνήσεως. 